**Informácia**

o vybavených interpeláciách poslancov, ktoré boli prednesené

na XXI. zasadnutí Miestneho zastupiteľstva MČ Košice-Sídlisko KVP

dňa 20. 12. 2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V súlade s § 14 Rokovacieho poriadku Miestneho zastupiteľstva MČ Košice-Sídlisko KVP bola na XXI. zasadnutí miestneho zastupiteľstva dňa 20. 12. 2016 prednesená 1 interpelácia.

**Odpoveď na interpeláciu**

**41/2017** poslanec Ladislav Lörinc

Interpelácia v znení:

*1.Občania majú vážne výhrady k zimnému posypu:* 1/ Ako je naplánovaný zimný posyp na sídlisku? 2/ Kde je zverejnený akčný plán posypu a termíny? 3/ Ktoré osoby sú poverené za členov štábu, ktorý vydáva a určuje poskytovateľovi posypu a zimnej údržby kde a kedy sa bude posypovať? (menovite) 4/ Kde sú zverejnené mená a kontakty na tieto osoby? 5/ Komu majú občania volať a koho majú kontaktovať v prípade, že majú problém s posypom a zimnou údržbou? 6/ Je pravda, že obstarávateľ vždy čaká na povel starostu? 7/ K akému dátumu budú tieto informácie prístupné verejnosti?

*2. Občania sa sťažujú na autovraky a dlhodobo odstavené vozidlá na sídlisku*. Ako poslanec som doručil na MÚ a MsP zoznam autovrakov na sídlisku: 1/ Aké kroky vykonala MČ v tejto veci od 01. 11. 2014? 2/ Koľko výziev bolo doručených majiteľom autovrakov? 3/ Koľko vozidiel bolo odstránených od 01. 11. 2014 doteraz? 4/ Predložila MsP správu o svojej činnosti v tomto bode? Ak áno, kedy naposledy?

*3. Občania nás upozornili, že údajne už pol roka žiadajú o orez stromov a konárov*, ktoré zasahujú do zorného poľa vodičov a do vozovky v pravom jazdnom pruhu na Triede KVP v úseku okolo mosta v lokalite „Čičky“ (smerom od Starozagorskej na Popradskú): 1/ Aké kroky boli vykonané MÚ v tejto veci? 2/ Kedy dôjde k náprave a orezu kríkov? 3/ Prosím o zverejnenie celej komunikácie medzi MÚ a Mestom Košice, Správou mestskej zelene, či inými subjektmi, ktoré boli v tejto veci oslovené. Suma sumárum žiadam, čo všetko bolo vykonané v tejto veci, lebo občania sa vyjadrili, že už pred pol rokom poslali email, na ktorý mimochodom nedostali odpoveď a urgujú túto situáciu, ktorá je urgovaná aj dopravným inžinierom pánom Titlom, ktorý je členom Komisie výstavby, dopravy a životného prostredia.

**Odpoveď:**

1) *Občania majú vážne výhrady k zimnému posypu*

Postup vykonávania zimnej údržby je popísaný v operačnom pláne zimnej údržby pre rok 2016 - 2017, ktorého súčasťou sú aj mapové podklady.

,,O p e r a č n ý p l á n zimnej údržby miestnych komunikácií a chodníkov Mestskej časti Košice – Sídlisko KVP na obdobie zimy od 15.11.2016 do 31.03.2017,, je zverejnený na web stránke mestskej časti: **http://www.mckvp.sk/miestny-urad/1204/**

Štáb zimnej údržby je v zložení:

**Náčelník štábu ZÚ:** starosta MČ KVP – Ing. Alfonz Halenár

**Členovia štábu ZÚ:** prednostka úradu – Ing. Jana Timková

odborná referentka odd. VD a ŽP – Ing. Iveta Ziarková

odborný referent odd. PČ a I – Vojtech Biskup

koordinátorka pre AP – Mária Kopuničová

V prípade nedostatkov vykonania zimnej údržby obyvatelia svoje podnety môžu nahlásiť v pracovnej dobe na t. č. 055/7890610. Mimo pracovnej doby môžu zanechať odkaz na t. č. 0917817134.

Na základe vlastnej monitorovacej činnosti dodávateľ rozhodne o zásahu zimnej údržby a zásah nahlási členom ZÚ.

*2) Občania sa sťažujú na auto vraky a dlhodobo odstavené vozidlá na sídlisku*

Zamestnanci mestskej časti vykonávajú kontroly za účelom zistenia dlhodobo odstavených motorových vozidiel,  tieto nahlasujú mestskej polícii,  ktorá má kompetencie na ich riešenie.

Podľa vyjadrenia mestskej polície nevedú evidenciu výziev na odstránenie vrakov. Od roku 2006 polícia eviduje 355 vozidiel - vrakov. Za obdobie IX/2006 do 31.12.2016 bolo odstránených 335 vrakov. Aktuálne je neodstránených 20 vrakov.

*3)* *Neorezané stromy na Triede KVP , ktoré zasahujú do vozovky – smer Popradská*

Stromy, ktoré najviac zasahovali do vozovky – severná strana v okolí ČS Slovnaft mestská časť orezala v jarných mesiacoch. O orez ostatných stromov a kríkov v smere na Popradskú ul. sme požiadali mesto Košice (vlastník zelene). Vzhľadom na to, že mesto ich neorezalo opakovane sme ich žiadali o zjednanie nápravy. Na základe našej opakovanej požiadavky stromy a kríky boli orezané v 52. týždni 2016.

Spracovali:

Ing. Jana Timková, prednostka

JUDr. Balážová v spolupráci

s oddeleniami a referátmi MÚ

V Košiciach, dňa 13. február 2017