**Kontrola plnenia uznesení**

Kontrola plnenia uznesení je predložená ako stály bod programu rokovania. Jednotlivé uznesenia Miestneho zastupiteľstva Mestskej časti Košice-Sídlisko KVP navrhujem zaradiť do úloh splnených a úloh v plnení takto :

**Úlohy splnené:**

**157 zo dňa 08.03.2016 v bode 3** MieZ MČ Košice-Sídlisko KVP

3. žiada starostu Mestskej časti Košice-Sídlisko KVP zabezpečiť stretnutie s firmou, ktorá má v správe verejné osvetlenie z dôvodu potrebnej zmeny osvetlenia jednotlivých prechodov pre chodcov na vybraných miestach mestskej časti.

Dôvodová správa: Mestská časť zaslala na mesto Košice zoznam priechodov pre chodcov, ktoré je potrebné osvetliť. Zároveň im bol zaslaný mapový podklad, v ktorom sú priechody vyznačené podľa dôležitosti. K uvedenému uzneseniu sa uskutočnilo aj osobné stretnutie s mestom Košice – referátom dopravy.

**249/a zo dňa 24.01.2017** MieZ MČ Košice-Sídlisko KVP

schvaľuje rozpočet Mestskej časti Košice-Sídlisko KVP na rok 2017 vrátane programov a podprogramov na rok 2017 podľa predloženého návrhu zo dňa 20.12.2016 s týmito zmenami (v celkovom počte 23).

**250 zo dňa 24.01.2017 v bode b)** MieZ MČ Košice-Sídlisko KVP

b) schvaľujevýšku ročného príspevku do Denného centra Mestskej časti Košice–Sídlisko KVP, Cottbuská 36, Košice

takto: - členovia s trvalým pobytom v MČ Košice-Sídlisko KVP..............................................0,50 €

- členovia s prechodným pobytom v MČ Košice-Sídlisko KVP a členovia, ktorí mali v predchádzajúcom období

trvalý pobyt v Mestskej časti Košice-Sídlisko KVP..............................................................2,50 €.

**252 zo dňa 24.01.2017** MieZ MČ Košice–Sídlisko KVP

schvaľuje plán zasadnutí Miestnej rady a Miestneho zastupiteľstva Mestskej časti Košice-Sídlisko KVP na 1. polrok

2017 v nasledujúcich termínoch:

zasadnutia miestneho zastupiteľstva: 21.02.2017 o 15:00 hod., 18.04.2017 o 15:00 hod., 27.06.2017 o 15:00 hod.

(utorok)

zasadnutia miestnej rady: 14.02.2017 o 15:00 hod., 11.04.2017 o 15:00 hod., 20.06.2017 o 15:00 hod.

(utorok)

**253/b zo dňa 24.01.2017** MieZ MČ Košice–Sídlisko KVP

v programovom rozpočte Mestskej časti Košice-Sídlisko KVP na roky 2017 – 2019 v programe Kultúra, podprograme 6.2 Kultúrne podujatia v textovej časti upravuje počet zbierok na 4. „Zbierky 6x“ sa nahrádza „zbierky 4x“.

**- navrhujem zaradiť medzi splnené úlohy**

**Úlohy v plnení :**

**246 zo dňa 24.01.2017** MieZ MČ Košice-Sídlisko KVP

prerušuje diskusiu v bode č. 3 s tým, že v bode sa bude pokračovať na ďalšom riadnom zastupiteľstve. Zastupiteľstvo pokračuje v rokovaní bodom č. 4 podľa schváleného programu. Zároveň žiada miestny úrad o vypracovanie podkladov pre tento bod.

(Uznesenie je k bodu programu Informácia o vybavených interpeláciách – poslanecký návrh).

**251 zo dňa 24.01.2017 v bode a) a b)** MieZ MČ Košice-Sídlisko KVP

a) prerušujediskusiu k bodu č. 9. s  názvom „Informatívna správa miestneho úradu o pláne a realizácii zimnej údržby“

s tým, že v bode sa bude pokračovať na najbližšom riadnom rokovaní miestneho zastupiteľstva,

b) žiadamiestny úrad, aby pripravil a predložil materiály a podklady k tomuto bodu.

**253/a zo dňa 24.01.2017** MieZ MČ Košice-Sídlisko KVP

žiada starostu Mestskej časti Košice-Sídlisko KVP, aby bezodkladne vydal povolenie mestskej časti na prejazd 10

áut SZUŠ Vlada Urbana podľa zoznamu, ktorý bol SZUŠ doručený miestnemu úradu dňa 17. 07. 2016.

Zodpovedný: pán starosta Termín: 31. 01. 2017

**254 zo dňa 24.01.2017** MieZ MČ Košice-Sídlisko KVP

potvrdzuje uznesenie č. 240 z XXI. rokovania Miestneho zastupiteľstva Mestskej časti Košice-Sídlisko KVP zo dňa 20.12.2016.

**Uznesenie č. 240 zo dňa 20.12.2016** MieZ MČ Košice-Sídlisko KVP

1. schvaľujedoplnenie Zásad informovanosti občanov prostredníctvom komunikačných prostriedkov Mestskej časti Košice-Sídlisko KVP podľa predloženého návrhu,

2. žiadastarostu, aby zabezpečil využívanie mobilnej aplikácie v plnom rozsahu, ktorý nie je spoplatnený.

**- navrhujem zaradiť medzi úlohy v plnení**

Spracovala :

Ing. Mária Gamcová, PhD.

zástupca starostu

Košice, 8. február 2017